cyanic-selkie/wikianc huggingface dataset:
Oranžais aģents
Oranžais aģents (en) ir ķīmiskais kaujas defoliants, herbicīds. Tas ir divu vielu — 2,4,5-trihlorfenoksietiķskābes (2,4,5-T) un 2,4-dihlorfenoksietiķskābes (2,4-D) maisījums attiecībā 1:1. Izveidots 20. gadsimta vidū zemes virsmas atbrīvošanai no augāja aizsega. To ražoja ASV kompānijas Dow Chemical Ltd un Monsanto Ltd. Kopš 1961. gada 10. augusta plaši lietots Vjetnamas kara laikā, kad to sāka lietot ASV kara aviācija.
Lietošana
No 1961. līdz 1975. gadam, lai "slēgtu rajonu" un iznīcinātu Ziemeļvjetnamas karavīru un vjetkongiešu izmantoto mežu aizsegu, ASV, veicot uzlidojumus, virs džungļiem izsmidzināja vairākus simtus miljonus tonnu šī ķīmiskā kaujas defolianta. Akcija bija iedarbīga: plašos Kuangtri provinces apgabalos gar 38. paralēli un daļā Tainiņas provinces dienvidos no Saigonas tika pilnībā iznīcināti meži un krūmāji.
Noksvila
Noksvila (en) ir pilsēta Tenesī, ASV, Noksas apgabala administratīvais centrs. 2020. gadā iedzīvotāju skaits tajā sasniedza 190 tūkstošus, tā ir trešā lielākā pilsēta štatā pēc Našvilas un Memfisas. Bija pirmais Tenesī štata administratīvais centrs. Pilsēta nosaukta Henrija Noksa (kara sekretārs Džordža Vašingtona kabinetā) vārdā.
Pilsētā atrodas vairākas augstākās izglītības mācību iestādes, tai skaitā Tenesī Universitāte. 1982. gadā te notika Pasaules izstāde. Noksvilā atrodas Sieviešu basketbola slavas zāle, kurā uzņemta arī latviete Uļjana Semjonova.
Sadraudzības pilsētas
Noksvilas sadraudzības pilsētas ir:
2011. gada Copa América
2011. gada Copa América kausa izcīņa notika Argentīnā, laika posmā no 1. līdz 24. jūlijam.
Par turnīra uzvarētājiem kļuva Urugvajas izlase, kas finālā uzvarēja Paragvaju. Par turnīra MVP tika atzīts Luiss Suaress. Urugvaja kļuva par visvairāk titulus izcīnījušo izlasi turnīra vēsturē.
Teodors Debners (gleznotājs)
Teodors Debners (de, dzimis, miris ) bija Veckalsnavā dzimis vācbaltiešu izcelsmes gleznotājs un grafiķis, kurš lielāko daļu no mūža pavadījis Osnabrikā.
Dzimis mācītāja Teodora Debnera ģimenē. Mācījās Bērzaines ģimnāzijā. Studēja arhitektūru Vācijā. 1900. gada studēja glezniecību Minhenes Mākslas akadēmijā. 1920. gadā devās uz Vāciju, kur apmetās Osnabrikā, kur nodzīvoja līdz mūža galam.
Siekstu laiva
Siekstu laiva ir upju kuģis, kurš līdzīgs baržai ar virsbūvi komandas dzīvojamajām telpām. Uz kuģa klāja izvietoti celtņi un trices, lai no upēm vai citiem sekliem ūdensceļiem izceltu siekstas un citus šķēršļus.
Vēsture
Amerikas pilsoņu kara laikā, kad lielākā daļa jūras kauju notika upēs un to pietekās, izmantoja vairākas siekstu laivas. Piemēram, USS Benton, kura bija privāta siekstu laiva un kuru, sākoties Amerikas pilsoņu karam, ASV Armija ātri pārvērta par upju lielgaballaivu.
Daudzas Kanādas Britu Kolumbijas upes atvērtas navigācijai uzturēja federālās sabiedrisko darbu pārvaldes siekstu laivas. Britu Kolumbijas dienvidos, Freizeras upē, Kanādas federālā valdība no 1880. gadu sākuma ekspluatēja virkni siekstu laivu ar aizmugurē novietotu dzenratu. Šo laivu sēriju sauca Samson un sērijas pēdējo kuģi Samson V pārtrauca ekspluatēt 1980. gadā. Tagad Samson V ir saglabāts kā muzejkuģis Ņūvestminsteras krastmalā un tas bija pēdējais izmantotais ar tvaiku darbināma aizmugurē novietota dzenrata kuģis Kanādā. Britu Kolumbijas ziemeļos sabiedrisko darbu pārvaldes siekstu laivas ekspluatēja no Prinča Rūperta pilsētas un attīrīja Nasas (Nass - angļu val.), Ekstallas (Ecstall - angļu val.) un Skīnas (Skeena - angļu val.) upes.
Siekstu aizvākšanas pakalpojumi īpaši svarīgi bija Freizeras upē, jo tajā bija intensīva kuģu satiksme. Sākot no 1859. gada līdz 1920. gadu sākumam no Ņūvestminsteras ekspluatēja pasažieru un kravas kuģus ar aizmugurē novietotu dzenratu. Šie vieglas konstrukcijas kuģi bija jutīgi pret koka atlūzām un peldošiem baļķiem, kurus upe atnesa katru pavasari palu laikā. Pēc 1920. gadiem lielāko daļu no kuģu plūsmas Freizeras upē veidoja velkoņi ar baržām un tāljūras kuģi upes lejtecē, tādēļ lielākā daļa no siekstu laivu norīkojumiem bija apkalpot valsts ostas un navigācijas zīmes. Britu Kolumbijas ziemeļos, tāpat kā Freizeras upē, lielākā daļa no Kanādas federālās valdības nodrošinātajiem siekstu laivu pakalpojumiem bija žaunu tīklu lašu zvejniecības un konservu cehu atbalstam, kurus sabūvēja lielāko upju grīvās vai to tuvumā. Katru gadu upes ar straumi nes lejā lielu daudzumu koka atlūzu, apdraudot zvejniekus un iznīcinot tīklus.
Integrāļu saraksts
Integrēšana ir integrālrēķinu pamatdarbība.
Racionālas funkcijas
Šīs racionālās funkcijas nav integrējamas nulles punktā un ja a ≤ −1.
Noteiktie integrāļi
Šeit ir uzskaitīti daži integrāļi, kuriem nav slēgtas formas nenoteiktie integrāļi:
Teodors Debners
Teodors Debners var būt:
Dižgrāvis (Užavas pieteka)
Dižgrāvis ir Užavas labā krasta pieteka Ventspils novada Ziru un Užavas pagastos.
Iztece - uz dienvidaustrumiem no Stradzes. Tek dienvidrietumu virzienā, lejtecē pagriežoties uz ziemeļiem-ziemeļrietumiem. Ietek Užavā. Visā tecējumā regulēts.
Liepene
Liepene var būt:
Veisenezers
Veisenezers (de) ir 6,5 km2 liels saldūdens ezers Austrijas dienvidos, Karintijā, Gailtāles Alpos. Ezera stāvi krasti, tāpēc tā austrumu daļa ir gandrīz neapdzīvota. Ezers ziemā aizsalst, tāpēc kopš 1989. gada šeit notiek alternatīvās Elfstedentocht ātrslidošanas sacensības. Apmēram divas trešdaļas ezera ir dabas liegums. Notece uz Dravas ieleju.
Runči (Preiļu pagasts)
Runči ir ciems Preiļu pagastā, Preiļu novadā. Atrodas 210 km attālumā no Rīgas.
Smurfi: Zudušais ciemats
"Smurfi: Zudušais ciemats" (en) ir 2017. gada ASV ģimenes datoranimācijas filma, kuras režisors ir Kellijs Esberijs. Galvenās lomas ierunājuši Demija Lovāto, Reins Vilsons, Džo Manganjelo, Džeks Makbraiers, Denijs Pudi, Mišela Rodrigesa, Ellija Kempera, Ariela Vintere, Megana Treinore, Mendijs Patinkins un Džūlija Robertsa. Filmas pirmizrāde ASV notika.
Filma ir turpinājums 2011. gada filmai "Smurfi" un 2013. gada filmai "Smurfi 2".
Georgs Joahims Rētiks
Georgs Joahims Rētiks (dzimis, miris ) bija matemātiķis, kartogrāfs, navigācijas instrumentu meistars un pedagogs. Nikolaja Kopernika vienīgais skolnieks. Noorganizēja Kopernika galvanā darba "Par debess sfēru griešanos" (De revolutionibus orbium coelestium) iespiešanu Nirnbergā 1543. gadā.
Dzimis kā Georgs Joahims Izerīns (Georg Joachim Iserin) Feldkirhas ārsta ģimenē. 1528. gadā tēvs tika sodīts ar nāvi par klientu mantas zādzībām, un Georgs Joahims nekad vairs neizmantoja šo uzvārdu. Visplašāk viņš kļuva pazīstams kā Rētiks pēc dzimtā reģiona - Rētijas nosaukuma. Mācījās Cīrihē un Vitenbergā. 1536. gadā ieguva mākslu maģistra grādu. Pēc grāda iegūšanas Filips Melanhtons uzaicināja Rētiku pasniegt astronomiju un matemātiku.
1538. gadā Rētiks paņēma divu gadu atvaļinājumu, lai padziļinātu astronomijas zināšanas. Apmeklēja vairākus ievērojamākos tā laika vācu astronomus, līdz devās uz Fromborku pie Kopernika, kur palika divus gadus. 1541. gadā atgriezās Vitenbergā. No 1542. līdz 1545. gadam pasniedza Leipcigas universitātē. Padzīts no Leipcigas pilsētas uz 101 gadu, jo tika apsūdzēts sodomijā. Vēlāk darbojās Krakovā un Košicē, kur miris.
Zunda krastmala
Zunda krastmala ir vietējas nozīmes iela Rīgā, Kurzemes rajonā, Ķīpsalā. Tā sākas krustojumā ar Krišjāņa Valdemāra ielu pie uzbrauktuvēm/nobrauktuvēm no Vanšu tilta, virzās Ķīpsalas ziemeļu virzienā, iela beidzas kā strupceļš aiz Ķīpsalas starptautiskā izstāžu centra teritorijas netālu no gājēju tiltiņa pāri Zundam uz Mazo Ūdens ielu. Kopējais ielas garums — 925 metri, visā garumā klāta ar asfalta segumu. Sastāv no divām braukšanas joslām (vietām brauktuve platāka), gājēju ietve izbūvēta visā garumā abās ielas pusēs. Ielas vienā malā atrodas Zunds, otrā malā — sabiedriska rakstura ēkas. Zunda krastmala ir viena no retajām Rīgas ielām, kurā nav reģistrēta neviena adrese. Iela nosaukta Zunda, Daugavas attekas, vārdā.
Ielas raksturojums
Zunda krastmala ir 925 metrus gara vietējas nozīmes iela Ķīpsalas apkaimes rietumos. Tā sākas krustojumā ar Krišjāņa Valdemāra ielu pie uzbrauktuvēm / nobrauktuvēm no Vanšu tilta, blakus iepirkšanās centram „Olimpia”, un virzās ziemeļu virzienā kā asfaltēts ceļš. Visā garumā iela, metot nelielu ieloku, iet paralēli Zunda krastam. Aiz tirdzniecības centra „Olimpia” iela krustojas ar Āzenes ielu, pēc kura ielas labajā pusē atrodas RTU Elektrotehnikas un vides inženierzinātņu (adrese — Āzenes iela 12 k-1) un Materiālzinātnes un lietišķās ķīmijas fakultātes (adrese — Paula Valdena iela 3/7) ēkas. Nākamais krustojums ielai ir ar Paula Valdena ielu, pēc šī krustojuma ielas labajā pusē atrodas Ķīpsalas starptautiskais izstāžu centrs (adrese — Ķīpsalas iela 8) ar tam piegulošo teritoriju. Zunda krastmala beidzas kā strupceļš aiz Ķīpsalas starptautiskā izstāžu centra teritorijas netālu no gājēju tiltiņa pāri Zundam uz Mazo Ūdens ielu.
Ielu savienojumi
Zunda krastmala ir savienota ar šādām ielām:
Moonfall: Mēness krišana
"Moonfall: Mēness krišana" (en) ir 2022. gada ASV zinātniskās fantastikas filma, kuras režisors ir Rolands Emerihs. Galvenās lomas atveidojuši Halle Berija, Patriks Vilsons, Džons Bredlijs, Maikls Penja, Čārlijs Plamers, Kelija Ju un Donalds Saterlends. Filmas pirmizrāde notika Losandželosā, ASV kinoteātros filmu uzsāka demonstrēt no, bet Latvijā no. Filmas pasaules kases ienākumi ir vairāk nekā 59 miljoni ASV dolāru pie 140 miljonu ASV dolāru budžeta.
Veclauki
Veclauki, agrāk arī Lauki, ir ciems Tukuma novada Jaunpils pagastā. Izvietojies pagasta vidusdaļā pie autoceļa V1458 4 km no pagasta centra Jaunpils un 93 km no Rīgas. Apdzīvotā vieta izveidojusies ap bijušās Lauku muižas (Feldhof) centru. Muižas apbūve un vagara māja (18. gadsimts), kā arī muižas parks, Lauku skola un Lauku kapi ir vietējas nozīmes arhitektūras un vēstures pieminekļi, bet liepu aleja uz Lauku kapiem — dabas piemineklis.
Eiropas jauniešu šaha čempionāts
Eiropas jauniešu šaha čempionāts ir Eiropas šaha savienības (en) organizētas Eiropas labāko jauno šahistu sacensības, kas notiek katru gadu kopš 1991. gada.
Turnīra vēsture
Kopš 1991. gada Eiropas šaha savienība (ECU) organizē Eiropas jauniešu šaha čempionātus zēniem un meitenēm vecuma grupās līdz 10 (U10), 12 (U12), 14 (U14), 16 (U16) gadiem. No 1994. gada šīm vecuma grupām pievienojās arī vecuma grupa līdz 18 (U18) gadiem, bet no 2010. gada - vecuma grupa līdz 8 (U8) gadiem. No 1971. līdz 2002. gadam notika arī Eiropas junioru šaha čempionāts vecuma grupā līdz 20 gadiem (U20). No Latvijas pārstāvjiem lielākos panākumus ir guvusi Dana Reizniece-Ozola, kas divus gadus pēc kārtas (1998, 1999) uzvarēja meiteņu konkurencē U18 vecuma grupā. Godalgotās vietas meiteņu konkurencē vēl ir ieguvušas Laura Rogule - 2. vieta 1998. gadā U10 vecuma grupā un Ilze Bērziņa - 3. vieta 1998. gadā U14 vecuma grupā un 3. vieta 2000. gadā U16 vecuma grupā. 1995. gadā toreiz vēl Latviju pārstāvošais Arkādijs Naidičs uzvarēja zēnu konkurencē U10 vecuma grupā. 1984. gadā Eiropas junioru šaha čempionātā meitenēm U20 vecuma grupā Ingūna Erneste izcīnīja 3. vietu.
2022. gada turnīrā sakarā ar Krievijas 2022. gada iebrukumu Ukrainā visi Krievijas un Baltkrievijas šahisti piedalījās zem Starptautiskās Šaha federācijas (FIDE) karoga.
Zēnu turnīra uzvarētāji
! Gads !! Vieta !! U8 !! U10 !! U12 !! U14 !! U16 !! U18
Meiteņu turnīra uzvarētājas
! Gads !! Vieta !! U8 !! U10 !! U12 !! U14 !! U16 !! U18
Endrū Šallijs
Andžejs "Endrū" Viktors Šallijs (Andrzej "Andrew" Viktor Schally; dzimis ) ir Lietuvā dzimis poļu izcelsmes amerikāņu endokrinologs. 1977. gada Nobela prēmijas fizioloģijā vai medicīnā ieguvējs par "atklājumiem attiecībā uz peptīdu hormonu ražošanu smadzenēs". Izpētījis hormona GnRH darbību.
Dzimis Viļņā, kas tolaik bija Polijas sastāvā, augstas militārpersonas ģimenē. Tēvs bija Polijas prezidenta Ignācija Moscicka administrācijas vadītājs. Sākoties Otrajam pasaules karam, ģimene līdz ar Polijas prezidenta administrāciju devās trimdā uz Rumāniju. Tūlīt pēc kara, 1945. gadā, mācījās Lielbritānijā. 1952. gadā devās uz Kanādu. 1957. gadā ieguva doktora grādu endokrinoloģijā Makgila universitātē Monreālā. Tajā pašā gadā devās uz ASV, kur zinātnisko karjeru veica lielākoties Tuleina universitātē Ņūorleānā. Kopš 1962. gada — ASV pilsonis.
Aulejas ezers
Aulejas ezers (arī Aulejs) ir ūdenstilpe Krāslavas novada Aulejas pagastā. Izvietojies pagasta vidusdaļā dienvidos no autoceļa V614. Līčaina trīsstūrveida ezerdobe, krasti zemi, lēzeni, vietām — stāvi, dibens — dūņains, smilšains. Ietek vairāki meliorācijas grāvji, cauri tek Mazā Dubna no Bierza uz Gausli. Iztekošā upe 1938. gadā regulēta, pazeminot ezera ūdens līmeni. Ezerā mīt līdaka, asaris, līnis, rauda, plaudis, ķīsis.
Ziemeļu krastā Aulejas ciems, pie kura ir peldvieta.
Gekonveidīgie
Gekonveidīgie (Gekkota) ir viena no zvīņrāpuļu kārtas (Squamata) infrakārtām, kas apvieno visus gekonus un zvīņkāju dzimtu (Pygopodidae). Saskaņā ar jaunāko klasifikāciju tā kopumā apvieno 7 dzimtas.
Kopīgās īpašības
Gekonveidīgie iedalās divās atšķirīgās grupās — gekonos un zvīņrāpuļos, lai gan pēdējie ir cēlušies no gekoniem un evolūcijas ceļā zaudējuši dažas morfoloģiskās iezīmes. Gekoni ir krāsainas, maza vai vidēja auguma ķirzakas. Šīs grupas lielākais pārstāvis ir toki (Gekko gecko), kas ir aptuveni 25—36 cm garš. Mazākais ir mazais gekons (Sphaerodactylus ariasae), kurš ir 30 mm garš, bet vairums sugu pārstāvji nav lielāki par 15 cm. Gekoniem ir raksturīga samērā gara aste, kas ir apmēram tikpat gara kā pārējais ķermenis no purna līdz astes pamatnei. Mēle ir viegli šķelta vai vispār nav šķelta. Gekoniem var būt divu veidu plakstiņi — kustīgi vai nekustīgi. Otro grupu var iedalīt vēl divās grupās — uz pēdām ir lamellu šķērsvirziena joslas, kuras sedz miljoniem sīki matiņi, vai šādu joslu nav. Pirmā grupa mājo kokos, bet otrā — uz zemes.
Kopumā tie ir tipiski mednieki, no kuriem lielākā daļa ir aktīvi nakts laikā. Naktīs aktīvajiem gekoniem acs zīlīte ir vertikāla. Dažas sugas ir aktīvas dienā, tām zīlītes ir apaļas, bet dažas sugas var būt aktīvas jebkurā diennakts laikā. Lielākā daļa ir kukaiņēdāji, bet dažas sugas barojas ar citiem maziem rāpuļiem un maziem grauzējiem.
Zvīņkāju dzimtas sugas ir salīdzinoši neliela grupa. Tās ir 7 — 25 cm garas un proporcionāli slaidas bezkāju ķirzakas. To skeletā nav saglabājušās nekādas pazīmes par priekškājām, bet pakaļkājas var atpazīt rudimentārā formā — kā zvīņotas ādas krokas. Lielākā daļa zvīņkāju ir aktīvi dienas laikā, tikai dažas sugas ir aktīvas naktī.
Sistemātikas diskusijas
Sistemātiķiem joprojām nav vienprātības, kādās apakškārtās dalīt zvīņrāpuļu kārtu. Nesenā pagātnē apakškārtu dalījums ir mainījies vairākas reizes. Tradicionāli gekonveidīgie tika sistematizēti ķirzaku apakškārtā (Lacertilia), tomēr šo taksonomisko vienību jaunākās sistemātikās vairs nelieto. Saskaņā ar šīm izmaiņām gekonveidīgie tiek sistematizēti cietmēles rāpuļu (Scleroglossa) apakškārtā. Pēdējos gados iegūto ģenētisko pētījumu rezultāti liek zinātniekiem vēlreiz pārvērtēt esošo klasifikāciju, daži sistemātiķi iesaka gekonveidīgos iedalīt šķeltmēles rāpuļu apakškārtā (Bifurcata).
Klasiskajā sistemātikā gekonveidīgajiem ir 2 dzimtas, bet jaunākajās sistemātikās 5 gekonu dzimtas pasugas tiek izdalītas kā atsevišķas sugas. Ir arī informācijas avoti, kuros tikai dažas pasugas izdalītas kā atsevišķas sugas.
Sistemātika
Gekonveidīgo infrakārta (Gekkota)
Lauki (nozīmju atdalīšana)
Lauki var būt:
AS Nancy
Association Sportive Nancy-Lorraine, zināms arī kā AS Nancy, ASNL vai vienkārši Nancy, ir Francijas futbola klubs no Nansī. Klubs ir dibināts 1967. gadā. Pašlaik spēlē Francijas futbola otrajā līmenī — Ligue 2. Klubs ir vienreiz kļuvis par Francijas kausa ieguvējiem un vienreiz uzvarējis arī Francijas līgas kausa izcīņā. Lielākais panākums Francijas čempionātā — divreiz sasniegta 4. vieta (1977. un 2008. gadā). Mājas spēles aizvada Marsela Piko stadionā, kurā ir 20 087 skatītāju vietas.
Viens no kluba visu laiku pazīstamākajiem spēlētājiem ir Mišels Platinī, kas komandā spēlējis no 1972. līdz 1979. gadam.
Valērijs Žuravļovs
Valērijs Žuravļovs (dzimis Maskavā, miris  Jelgavā) bija starptautiskais meistars šahā (no 1963. gada), kas trīs reizes ir uzvarējis Latvijas šaha čempionātā.
Šahista karjera
Valērijs Žuravļovs ir uzvarējis Latvijas čempionātā šahā 1980., 1992. un 1994. gadā. Tāpat divas reizes šajās sacensībās viņš ir bijis otrais (1968, 1993) un trešais (1984, 1988). 1967. gadā Valērijs Žuravļovs uzvarēja PSRS sporta biedrības "Dinamo" šaha čempionātā un tā paša gada PSRS čempionātā ieņēma augsto 8. vietu. Septiņdesmitajos gados Valērijs Žuravļovs dzīvoja Kaļiņingradā un 1977. gadā kļuva par Krievijas čempionu šahā. Valērijs Žuravļovs ir piedalījies Latvijas komandu sastāvos gan PSRS Tautu spartakiādēs (1962, 1969), gan PSRS komandu kausā 1990. gadā, gan Pasaules šaha olimpiādē (1994), gan Eiropas šaha komandu čempionātā (1992).
Orānas-Nasavas dinastija
Orānas—Nasavas dinastija ir dižciltīga dzimta, kurai pieder arī Nīderlandes valdnieku dinastija. Dzimta cēlusies no Provansas Orānas grāfistes, saradojusies ar Nasavas hercogistes valdniekiem, arī ar Kurzemes un Zemgales hercogistes Ketleru dinastiju.
Dzirtniekciems
Dzirtniekciems (arī Dzirtnieki) ir ciems Ventspils novada Užavas pagastā. Izvietojies pagasta austrumu daļā 5,8 km no pagasta centra Užavas, 25,1 km no novada centra Ventspils un 199,9 km no Rīgas.
Apdzīvotā vieta atrodas pie autoceļa V1351 (Ventava–Užava). Dzirtniekciemā atrodas vietējas nozīmes arheoloģijas piemineklis — Sāmīšu viduslaiku kapsēta.
Ģūģeri
Ģūģeri ir ciems Cēsu novada Vaives pagastā. Atrodas pagasta ziemeļu daļā.
Apdzīvotā vieta atrodas pie autoceļa P30 un V295 krustojuma.
Valsts nozīmes aizsargājamie kultūras pieminekļi ciema apkārtnē: Kampu-Ģūģeru senkapi, apmetne un kulta akmens.
2018. gada FIFA Pasaules kausa kvalifikācija — UEFA zona — A grupa
UEFA zonas A grupas kvalifikācijā 2018. gada FIFA Pasaules kausam piedalās 6 komandas (Bulgārija, Nīderlande, Zviedrija, Baltkrievija, Francija un Luksemburga).
Spēles
--
E. V. Ļimonova Cita Krievija
E. V. Ļimonova Cita Krievija (ru) ir nereģistrēta Krievijas politiskā partija. Partija dibināta 2010. gadā ar nosaukumu "Cita Krievija". Tās priekšsēdētājs Eduards Ļimonovs, arī liela daļa tās aktīvistu iepriekš darbojušies Nacionālboļševiku partijā.
2020. gadā pēc Ļimonova nāves partiju viņam par godu pārdēvēja par "E. V. Ļimonova Cita Krievija".
Nintendo GameCube
Nintendo GameCube ir mājas videospēļu konsole, kuru uzņēmums Nintendo izlaida Japānā 2001. gada 14. septembrī, 2001. gada 18. novembrī Ziemeļamerikā, 2002. gada 3. maijā Eiropā un Austrālijā 2002. gada 17. maijā. Šī sestās paaudzes konsole ir pēctecis Nintendo 64 un sacentās ar Sony Computer Entertainment PlayStation 2 un Microsoft Xbox.
GameCube saņēma pārsvarā pozitīvas atsauksmes. Konsole tika slavēta par tā kontrolieri, plašu programmatūras bibliotēku un augstas kvalitātes spēlēm, taču tā tika kritizēta par tās ārējo dizainu un funkciju trūkumu. Nintendo pārdeva 21,74 miljonus GameCube vienību visā pasaulē, pirms to ražošana tika pārtraukta 2007. gadā. Tās pēctecis - Wii, kas ir saderīgs ar lielāko daļu GameCube programmatūras, tika izlaists 2006. gada novembrī.
Vēsture
1997. gadā tika izveidota grafikas aparatūras dizaina firma ar nosaukumu ArtX, kurā strādā 20 inženieri, kuri iepriekš strādāja pie SGI par Nintendo 64 grafikas aparatūras dizainu. Komandu vadīja Dr.Wei Yen, kurš bija SGI Nintendo Operations vadītājs, kas atbildīgs par Nintendo 64 arhitektūras pamatprojektu.
Runči (Ozolaines pagasts)
Apdzīvotā vieta atrodas pie autoceļa A13.
Nintendo GameCube
Vēsture
Sadarbojoties ar Nintendo 1998. gadā, ArtX uzsāka pilnīgi visas Nintendo sestās paaudzes videospēļu konsoles sistēmas loģikas un grafikas procesora (ar nosaukumu Flipper) dizainu, kura rīcībā bija agrākais N2000 iekšējā koda nosaukums. Nintendo preses konferencē 1999.gada maijā konsole pirmo reizi tika publiski paziņota par Project Dolphin, kas ir Nintendo 64 pēctecis. Pēc tam Nintendo sāka izstrādes komplektus izstrādāt spēļu izstrādātājiem. Nintendo arī izveidoja stratēģisku partnerību ar IBM, lai ražotu Dolphin's CPU ar kodēto nosaukumu Gekko.
Mjoru rajons
Mjoru rajons ir Vitebskas apgabala rajons Baltkrievijā. Robežojas ar Vitebskas apgabala Vjerhņadzvinskas, Polockas, Hlibokajes, Šarkavščinas un Braslavas rajoniem, kā arī Latviju.
Vēsture
Līdz 1939. gada 4. decembrim atradās Viļņas apgabalā, pēc Polijas kampaņas to pievienoja Baltkrievijas PSR un iekļāva Viļeikas apgabalā. Vācu okupācijas laikā bija Ostlandes Glubokojes apriņķī.
Presegas ezers
Presegas ezers (de) ir 0,55 km2 liels saldūdens ezers Austrijas dienvidos, Gailes ielejā, uz austrumiem no Hermagoras pilsētas. Ar vidējo dziļumu 3,4 metriem, ezers ir relatīvi sekls un lēzeniem krastiem. Ierīkotas peldvietas.
Laikmetīgās mākslas centrs
Latvijas Laikmetīgās mākslas centrs ir nevalstiska organizācija, kas organizē laikmetīgās mākslas projektus Latvijā un ārvalstīs. Latvijas Laikmetīgās mākslas centrs (LLMC) veidots kā platforma laikmetīgās mākslas procesu veicināšanai un popularizēšanai.
LLMC direktore ir mākslas zinātniece un kuratore Solvita Krese. LLMC birojs atrodas Rīgā, Alberta ielā 13, 7. stāvā.
Vēsture
Latvijas Laikmetīgās mākslas centrs ir veidots uz Sorosa Mūsdienu mākslas centra-Rīga bāzes, kas 90. gados Latvijā bija nozīmīgākā organizācija, kura sniedza regulāru atbalstu laikmetīgās mākslas attīstībai. Sorosa Mūsdienu mākslas centrs-Rīga tika izveidots 1993. gadā kā viena no 20 Sorosa fonda mākslas programmām Austrumeiropā, kuras mērķis bija ar mākslas līdzdalību sekmēt atvērtas un demokrātiskas sabiedrības veidošanos.
LLMC 2000. gadā nodibināja Sorosa fonds-Latvija (SFL), Kultūras ministrija un Rīgas dome, izmantojot Sorosa mūsdienu mākslas centra bāzi. 2004. gadā LLMC kļuva par nevalstisku organizāciju — biedrību Laikmetīgās mākslas centrs (tagad Latvijas Laikmetīgās mākslas centrs).
Izglītība
Centrs veido izstādes, organizē laikmetīgās mākslas festivālu SURVIVAL KIT, veic pētījumus, apkopo un izplata informāciju par laikmetīgo mākslu, rīko lekcijas, diskusijas, konferences, attīsta starpdisciplināras un inovatīvas kultūras iniciatīvas, piedalās kultūrpolitikas veidošanā. LLMC organzē arī izstādes, kas iepazīstina ar Latvijā mazāk zināmiem, vēl nepamanītiem vai nepelnīti aizmirstiem autoriem.Izglītības programmas ietvaros LLMC organizē lekcijas, mākslinieku portfolio prezentācijas, diskusijas, tematiskus seminārus un konferences. Latvijas Laikmetīgās mākslas centrs veic arī pētījumus par dažādām mākslas norisēm un māksliniekiem.
Informācijas centrs
LLMC informācijas krātuves bibliotēkā lasītājiem pieejami katalogi, mākslas un teorijas izdevumi un citi iespieddarbi par Latvijas un Eiropas valstu mākslu un tajā aktuālo problemātiku. Krātuve piedāvā arī plašu mākslas un kultūras žurnālu klāstu. LMC uzkrāj un papildina unikālu vizuālu un informatīvu materiālu krājumu par Latvijas un pasaules laikmetīgo mākslu, un laikmetīgās mākslas procesiem, sākot ar 20. gs. 60. gadiem. Datu bāzē ir ap 30 tūkstošiem informācijas vienību (attēli, publikācijas, videodarbi, izdevumi u.c). LMC informācijas krātuves bibliotēkā lasītajiem pieejami katalogi, mākslas un teorijas izdevumi un citi iespieddarbi par Latvijas un Eiropas valstu mākslu un tajā aktuālo problemātiku.
Trīs paziņojumi pie Ebingas Misūri štatā
"Trīs paziņojumi pie Ebingas Misūri štatā" (en) ir 2017. gada melnās komēdijas/drāmas filma, kuras režisors ir Mārtins Makdona.
Laikmetīgās mākslas centrs
Izdevējdarbība
LMC izdod mākslas katalogus un izstāžu bukletus, sagatavo teorētiskus rakstu krājumus un tematiskus izdevumus, kā arī tulkojumus latviešu valodā, kas dod iespēju iepazīties ar 20. gs otrās puses mākslas teorijas analītiskajiem darbiem. LMC izveidojis sēriju "Cilvēks un Sabiedrība" un "Nozīmīgu estētikas, vizuālās mākslas un kultūras teoriju sacerējumu tulkojumu sēriju". Izdoto grāmatu skaitā ir:
Trīs paziņojumi pie Ebingas Misūri štatā
Filma ir par kādu sievieti, kuras meita tiek nogalināta. Tā kā policija nerīkojas ilgu laiku, meitenes māte pie pilsētas robežas policijai izvieto trīs stendus, lai pievērstu uzmanību slepkavībai. Galvenās lomas filmā attēlo Frānsisa Makdormanda, Vudijs Harelsons, Sems Rokvels.
Filmas "Trīs paziņojumi pie Ebingas Misūri štatā" pirmizrāde notika. Tā nominēta septiņām balvām 90. Kinoakadēmijas balvu pasniegšanas ceremonijā (arī kā labākā filma), no kurām ieguvusi divas — labākā aktrise galvenajā lomā Frānsisa Makdormanda un labākais aktieris otrā plāna lomā Sems Rokvels. Filma ieguvusi arī četras Zelta globusa balvas (tai skaitā labākās drāmas balvu) un piecas BAFTA kino balvas (tai skaitā labākās filmas balvu).
Laikmetīgās mākslas centrs
SURVIVAL KIT
Projekts SURVIVAL KIT ir ikgadējs, starpatutisks mākslas festivāls, kas radās 2009. gadā, reaģējot uz ekonomiskās krīzes radītajām pārmaiņām Latvijā, un kuru organizē Laikmetīgās mākslas centrs. Festivāla mērķis ir pievērst uzmanību izdzīvošanas stratēģijām mūsdienu pasaulē. Festivāls norisinās ārpus tradicionālajām izstāžu telpām un aicina māksliniekus domāt par aktuālajiem procesiem sabiedrībā un mākslā. Festivāla dalībnieki ir ne tikai mākslinieki, bet arī dažādu citu nozaru pārstāvji — arhitekti, zinātnieki, jaunie uzņēmēji, pedagogi un citi eksperti. Ik gadu festivālam tiek izvēlēta jauna norises vieta — kāda no Rīgas tukšajām ēkām, tādā veidā iezīmējot tās potenciālu un pilsētas iespējamās attīstības stratēģijas.
Molde
Molde (no) ir pilsēta Norvēģijā. Mēres un Rumsdāles filkes administratīvais centrs. 2019. gadā pilsētā dzīvoja 21 103 iedzīvotāji. Pilsētā bāzējās futbola klubs Molde FK, kas spēlē Eliteserien līgā.
Laikmetīgās mākslas centrs
Digitalizācija
Latvijas Laikmetīgās mākslas centrs ir iesaistījies projektā, kurā kopš 2011. gada norisinās aptuveni 27 000 laikmetīgās mākslas darbu un 2000 kontekstuālu dokumentu digitalizācija ar portāla "Europeana" starpniecību.
Molde
Sadraudzības pilsētas
Moldei ir sadraudzības attiecības ar šādām pilsētām:
Sime
Sime (gr) ir Grieķijai piederoša sala Egejas jūrā 9 km no Turcijas krasta, pēc platības tā ir astotā lielākā Dodekanesas sala.
Rundanki
Rundanki ir ciems Nirzas pagastā, Ludzas novadā. Atrodas 299 km attālumā no Rīgas.
Ciema apkārtnē atrodas Nirzas ezers.
Silezers
Silezers var būt:
Nazi Paikidze
Nazi Paikidze (ka; dzimusi Irkutskā) ir Gruzijas starptautiskā lielmeistare šahā (2010), kas kopš 2014. gada pārstāv ASV.
Biogrāfija
Sekmīgi pārstāvējusi Gruziju Eiropas un Pasaules junioru šaha čempionātos. 2003. gadā uzvarējusi Eiropas jauniešu šaha čempionātā U10 vecuma grupā. 2005. gadā uzvarējusi Eiropas jauniešu šaha čempionātā U12 vecuma grupā. 2007. gadā uzvarējusi Eiropas un Pasaules junioru šaha čempionātos U14 vecuma grupā. 2008. gadā uzvarējusi Eiropas un Pasaules junioru šaha čempionātos U16 vecuma grupā. 2010. gadā uzvarējusi Maskavas šaha festivāla Moscow Open C (sieviešu) turnīrā.
Oglaine
Oglaine, agrāk Oglaines muiža, ir ciems Jelgavas novada Vircavas pagastā pie Oglaines upes un autoceļa V1086 (Lielvircava-Oglaine-Zāģeri). 19. gadsimta Oglaines (Oglai) muižas apbūve, labības šķūnis un labības noliktava ir vietējas nozīmes arhitektūras piemineklis.
Iedzīvotāju skaita izmaiņas
Esošajās robežās, pēc CSP un OSP datiem.
Nazi Paikidze
Biogrāfija
Pārstāvējusi Gruzijas un ASV komandas lielākajos komandu šaha turnīros:
Par panākumiem turnīros FIDE 2009. gadā Paikidzei piešķīra starptautiskās meistares (WIM), bet 2010. gadā - starptautiskās lielmeistares (WGM) nosaukumu. 2012. gadā saņēmusi starptautiskā meistara nosaukumu vīriešiem (IM).
2014. gada FIFA Pasaules kausa kvalifikācija
2014. gada FIFA Pasaules kausa kvalifikācijas turnīrs noteica to 31 komandu, kas pievienojās Brazīlijas izlasei finālturnīrā 2014. gadā. Kopumā kvalifikācijā piedalījās 207 izlases. Pirmās kvalifikācijas spēles tika aizvadītas.
Kvalifikācijas process
Kvalifikācijā piedalās visas 6 FIFA konfederācijas, vietu sadalījums starp konfederācijām tika izlemts :
Āzijas un Dienvidamerikas grupas piekto vietu izcīnījušās komandas, kā arī Okeānijas uzvarētāji un Ziemeļamerikas ceturtā labākā komanda izspēlēs starpkonfederāciju play-off spēles.
CAF
Āfrikas (CAF) zonas kvalifikācijas turnīrā piedalās 52 no 53 CAF konfederācijas izlasēm. Izspēles kārtibu noteica savstarpējais komandu reitings. Kvalifikācija norit 3 kārtās:
CONCACAF
Ziemeļamerikas (CONCACAF) zonas kvalifikācijas turnīrā piedalās visas 35 CONCACAF konfederācijas izlases. Izspēles kārtibu noteica savstarpējais komandu reitings. Kvalifikācija norit 4 kārtās:
CONMEBOL
Dienvidamerikas (CONMEBOL) zonas kvalifikācijas turnīrā piedalās 9 CONMEBOL konfederācijas izlases - Brazīlija, kā rīkotājvalsts jau ir kvalificējusies finālturnīram. Atlikušās komandas izspēlēs divas kārtas:
OFC
Okeānijas (OFC) zonas kvalifikācijas turnīrā piedalījās 11 OFC konfederācijas izlases. Izspēles kārtibu noteica savstarpējais komandu reitings - Papua Jaungvinejas izlase automātiski kvalificējās otrajai kārtai. Kvalifikācija norit četras kārtas:
UEFA
Eiropas (UEFA) zonas kvalifikācijas turnīrā piedalās visas 53 UEFA konfederācijas izlases. Izspēles kārtibu noteica savstarpējais komandu reitings. Kvalifikācija norit divās kārtas:
Kričavas rajons
Kričavas rajons ir Baltkrievijas administratīvais rajons Mogiļevas apgabala austrumos. Tas robežojas ar Mogiļevas apgabala Kļimaviču rajonu dienvidaustrumos, Čerikavas rajonu dienvidrietumos un Mscislavas rajonu ziemeļos, kā arī Krieviju ziemeļaustrumos.
Kričava ir vieglatlētes Oksanas Meņkovas (Аксана Мянькова, 1982) dzimtā pilsēta.
Antoņina Ņenaševa
Antoņina Ņenaševa (dzimusi ) ir Latvijas politiķe un izglītības eksperte. Šobrīd — 14. Saeimas deputāte Izglītības, kultūras un zinātnes komisijā un Saeimas Prezidija locekle. Partijas "Progresīvie" valdes locekle un dibinātāja. A. Ņenaševa ir bijusi Rīgas domes deputāte, "Progresīvie" līdzpriekšsēdētāja, sociālo zinību un ekonomikas skolotāja un politoloģijas lektore Rīgas Stradiņa universitātē.
Dzīvesgājums
Mācījās Rīgas Zolitūdes ģimnāzijā, 2011. gadā apsolvēja Baltijas Starptautisko akadēmiju, iegūstot bakalaura grādu politoloģijā. 2015. gadā ieguva maģistra grādu sociālajā politikā Londonas Ekonomikas un politikas zinātnes skolā.
2018. gadā viņa pievienojās izglītības programmai "Iespējamā misija", kļūstot par sociālo zinību un ekonomikas skolotāju Rīgas 22. vidusskolā.
2021. gadā A. Ņenaševa saņēma Latvijas Sieviešu nevalstisko organizāciju sadarbības tīkla Dzimumu līdztiesības balvu par sabiedrības izpratnes veicināšanu dzimumu līdztiesības jautājumos.
Politiskā darbība
9. un 10. Saeimā A. Ņenaševa strādāja kā "Saskaņas Centra" deputāta Alekseja Holostova palīdze, bet nebija partijas "Saskaņa" biedre.
Pildīja ģenerālsekretāres un valdes priekšsēdētājas amatus sabiedriski politiskā jauniešu nevalstiskajā organizācijā  — partijas "Saskaņa" jaunatnes organizācijā.
2018. gada Saeimas vēlēšanās A. Ņenaševa kā "Progresīvo" pārstāve nesekmīgi kandidēja ar pirmo kārtas numuru Rīgas vēlēšanu apgabalā. Arī 2019. gada Eiropas Parlamenta vēlēšanās, kur partijas sarakstā kandidēja ar trešo kārtas numuru netika ievēlēta. 2019. gada 14. septembrī kopā ar Edmundu Cepurīti viņu ievēlēja par partijas "Progresīvie" līdzpriekšsēdētāju. Pēc tam turpināja darbu kā partijas līdzpriekšsēdētāja kopā ar Ati Švinku.
Kupra ezers
Kupra ezers (arī Silezers) ir ūdenstilpe Krāslavas novada Konstantinovas pagastā. Izvietojies pagasta dienvidrietumu daļā ziemeļos no autoceļa V614. Ietek strauts no Šķierzlota ezera, iztek strauts uz Siveru.
Ziemeļu krastā Eisaku ciems.
Gabriels Bengtsons Uksenšerna
Dzīvesgājums
Studēja ārvalstu universitātēs, pēc atgriešanās dzimtenē 1606. gadā stājās karaļa Kārļa IX dienestā. 1610. gadā Stokholmā apprecējās ar Annu Baneri (Banér, 1585—1656). 1611. gadā jaunais Zviedrijas karalis Gustavs II Ādolfs viņu iecēla par Zviedru Igaunijas gubernatoru. No 1617. gada viņš darbojās Zviedrijas valdībā, piedalījās Poļu—zviedru kara apgādes organizēšanā un sekojošajās miera sarunās.
1625. gadā karalis Gustavs II Ādolfs iekarotās Vidzemes teritorijā Gabrielam Uksenšernam piešķīra Krimuldas pili un tai blakus esošo Englārtes muižu, bet 1626. gadā Ahjas muižu (Aya) un Alterturnas muižu (Altenturn, Vana-Kastre) Tērbatas apriņķī, Vennu muižu (Wenden, Võnnu) Lēnes apriņķī. No 1631. līdz 1633. gadam viņš bija Somijas gubernators. Karalienes Kristīnes valdīšanas laikā 1634. gadā tika iecelts par valsts mantzini, tajā pašā gadā viņš nopirka Aumeisteru muižu Vidzemē. 1645. gadā viņu iecēla par Zviedru Vidzemes ģenerālgubernatoru. 1647. gadā gubernators Uksenšerna slimības dēļ lūdza sevi atcelt no šī amata. 1651. gadā viņam piešķīra Koršolmas un Vāsas grāfa titulu un plašus zemes īpašumus Somijā, bet 1652. gadā paaugstināja par valsts admirāli.
Miris 1656. gada 12. decembrī Edsbergas pilī, apglabāts Fasternas baznīcā (Fasterna kyrka). Aumeisteru muižu mantoja viņa dēls grāfs Bengts Uksenšerna.
Livadijas pils
Livadijas pils (uk) bija Krievijas Impērijas ķeizara Nikolaja II Romanova un viņa ģimenes vasaras rezidence Livadijā, Krimā.
Pils celtniecību pabeidza 1911. gadā. Pēc Otrā pasaules kara pilī notika Jaltas konference, tajā izmitināja amerikāņu delegāciju. Mūsdienās šeit ir muzejs, tomēr dažkārt pili izmanto starptautiskiem samitiem.
Veismaņi (Vaives pagasts)
Veismaņi (agrāk arī Veismaņu muiža) ir ciems Cēsu novada Vaives pagastā. Atrodas pagasta ziemeļrietumu daļā.
Apdzīvotā vieta atrodas nomaļus no valsts autoceļiem, Dzeņupītes upes krastā. Ciems izveidojies bijušās Veismaņu muižas (Weissenstein) centrā.
Sirakjūsa
Sirakjūsa (en) ir pilsēta Ņujorkas štatā, ASV, Onondagas apgabala administratīvais centrs un lielākā pilsēta. 2020. gadā iedzīvotāju skaits tajā sasniedza 148 tūkstošus, šī ir viena no lielākajām pilsētām štatā. Pilsēta nosaukta Itālijas Sirakūzu vārdā.
Pilsētā atrodas vairākas augstākās izglītības mācību iestādes, tai skaitā Sirakjūsas Universitāte. Vēl pilsētā atrodas AHL hokeja komanda Sirakjūsas "Crunch".
Kurts Georgs Kīzingers
Kurts Georgs Kīzingers (de; dzimis, miris ) bija Vācijas Kristīgo demokrātu apvienības politiķis un jurists, Vācijas kanclers no 1966. līdz 1969. gadam, kad vadīja t.s. Lielo koalīciju, kurā pirmoreiz pēc 1930. gada valdībā bija Vācijas Sociāldemokrātiskā partija.
Studēja Berlīnē, 1933. gadā iestājās nacistu partijā. Otrā pasaules kara laikā strādāja Ārlietu ministrijā par masu līdzekļu nodaļas vadītāja vietnieku. Pēc kara iestājās CDU, no 1958. līdz 1966. gadam bija Bādenes-Virtembergas Ministru prezidents. Nodibinoties Lielajai koalīcijai, par Kīzingera valdības vicekancleru un ārlietu ministru kļuva Villijs Brants. Kīzingera valdības laikā turpinājās valsts ekonomiskā augšupeja. 1968. gadā publiskā pasākuma laikā nacistu medniece Beāte Klarsfelde iesita Kīzingeram pļauku, nosaucot to par nacistu. Pēc 1969. gada vēlēšanām nodibinājās sociāldemokrātu un FDP koalīcija un par kancleru kļuva Villijs Brants.
Jedvabnes grautiņš
Jedvabnes grautiņš (pl) bija Polijas mazpilsētas Jedvabnes ebreju iedzīvotāju slaktiņš Otrā pasaules kara laikā 1941. gada 10. jūlijā.
Grautiņa rezultātā tika nogalināti vismaz 340 cilvēki, no kuriem vismaz 300 tika sadzīti kādā klētī un sadedzināti. Līdz 20. gadsimta beigām tika uzskatīts, ka šos noziegumus izdarījušas vācu varas iestādes. 2001. gadā tika izdota poļu izcelsmes amerikāņa, Prinstonas Universitātes vēsturnieka Jana Grosa pētījums "Kaimiņi: Ebreju kopienas iznīcināšana Jedvabnē, Polijā" (Neighbors: The Destruction of the Jewish Community in Jedwabne, Poland), kurā tika noskaidrots, ka tiešie slepkavības izpildītāji bija apkārtnes poļu civiliedzīvotāji. Šie fakti izraisīja polemiku sabiedrībā par poļu iesaistīšanos holokausta īstenošanā. Lai arī bija dažādi viedokļi par vācu Ordnungspolizei un Einsatzgruppen iesaisti, tika noskaidrots, ka bez Jedvabnes arī citās Bjalistokas un Lomžas apkārtnes pilsētiņās (Grajevo, Horoščā, Tikocinā un daudzās citās) notika līdzīgi, kaut mērogā mazāki, grautiņi ar poļu iedzīvotāju piedalīšanos.
Lielais Sirts
Lielais Sirts ir tumšs plankums uz Marsa virsmas (albedo elements), kas teleskopos ir saskatāms arī no Zemes. Izvietots Lielā Sirta kvadrantā starp ziemeļu zemienēm un dienvidu augstkalnēm, uz rietumiem no Izīdas trieciena baseina. Pēc Mars Global Surveyor datiem tika konstatēts, ka tas ir vairogvulkāns ar zemu reljefu. Agrāk tas tika uzskatīts par līdzenumu, bet vēlāk pazīstams kā Syrtis Major Planitia. Tumšo krāsu veido reģiona vulkāniskā bazalta ieži un relatīvi plānais Marsa putekļu slānis. 2021. gadā Lielā Sirta ziemeļaustrumos misijas "Mars 2020" ietvaros Jezero krāterī nosēdās pētnieciskais visurgājējs "Perseverance" (18,855° N, 77,519° E.).
Peldmētelis
Peldmētelis ir halāts, ko lieto pēc mazgāšanās, peldes, pirts u.c. ar ūdeni saistītām darbībām, lai apsegtu iespējams vēl mitru ķermeni, kad to ir vēlme izdarīt ātri un nav nepieciešams pilnīgi apģērbties. Ja halāts ir izgatavots no uzsūcoša materiāla, tas funkcionē arī kā dvielis. Šādus halātus parasti izgatavo no kokvilnas, vilnas, zīda, neilona u.c. materiāliem.
Lielais Sirts
Ģeogrāfija un ģeoloģija
Lielais Sirts atrodas Lielā Sirta kvadranta rajonā 8,4° N, 69,5° E, un plešas apmēram 1500 km uz ziemeļiem no ekvatora, kā arī 1000 km platumā no rietumiem uz austrumiem. Tas aptver lielo nogāzi no tās rietumu malas Aeria, pazeminoties par 4 km līdz austrumu malai Izīdas līdzenumā. Tas iekļauj sevī 6 km augstu pacēlumu. Sirta lielākā daļa veido nogāzi ar slīpumu zem 1°, kas ir daudz mazāk, nekā Tarsas vairogvulkāna nogāžu slīpums. Tam ir ziemeļu-dienvidu virzienā izstiepts padziļinājums (350x150 km), kurā atrodas ap 2 km dziļas Nili Patera un Meroe Patera kalderas. Kalderu dibeni ir unikāli lielo Marsa vulkānu starpā, jo tie nav piepacelti salīdzinājumā ar Lielā Sirta apgabalu. Tas var izskaidrot augstu Nili Patera magmatiskās attīstības un hidrotermālās aktivitātes pakāpi. Nili Patera dibens ir mazāk krāteru izrobots un, attiecīgi, ir jaunāks no abiem. Kaut arī Nili Patera lielāko daļu iežu veido bazalts, taču tur ir sastopams arī dacīts. Satelītu gravitācijas lauka mērījumi uzrāda pozitīvu gravitācijas anomāliju ar centru kalderu kompleksā, kas liek domāt par izdzisušu 600x300 km lielu magmatisko kalderu apakšā, kas stiepjas ziemeļu-dienvidu virzienā. Tā varētu saturēt blīvus minerālus (iespējams pārsvarā piroksēns, bet iespējams arī olivīns), kas pirms tam izdalījās no magmas. Krāteru uzskaitījums datē Lielo Sirtu ar Hesperiāna epohu, kas ir pirms blakus esošā Izīdas trieciena baseina izveides.
Atklāšana un nosaukums
Lielā Sirta nosaukums cēlies no klasiskā romiešu Syrtis maior nosaukuma, kas apzīmēja Sidra līci Lībijas piekrastē, kas senās Romas laikā bija Kirēnes province.
Lielais Sirts bija pirmais dokumentētais citas planētas virsmas elements. To atklāja Kristiāns Heigenss un iekļāva to 1659. gadā veidotajā Marsa attēlā. Viņš izmantoja regulārus šī objekta novērojumus, lai izvērtētu Marsa dienas ilgumu. Sākotnēji šis fenomens bija pazīstams kā Smilšu pulksteņa jūra, bet dažādi pētnieki deva tam dažādus nosaukumus. 1840. gadā Johans Henrihs Medlers uz savu novērojumu bāzes izveidoja Marsa karti un nosauca šo īpatnību par Atlantisko kanālu. Ričarda Proktora 1867. gada kartē šī jūra saucās par Ķeizara jūru (par godu Frederikam Ķeizaram no Leidenes observatorijas). Kamils Flamarions nosauca to Mer du Sablier (no franču valodas — 'smilšu pulksteņa jūra'), kad tas pārskatīja Proktora 1876. gada nomenklatūru. Nosaukumu "Lielais Sirts" (Syrtis Major) izvēlējās Džovanni Skiaparelli, kad viņš sastādīja Marsa karti, balstoties uz 1877. gada Marsa lielās opozīcijas novērojumiem.
Sezonālās variācijas
Lielais Sirts bija uzmanības centrā savu sezonālo un daudzgadīgo svārstību dēļ. Tas radīja teorijas par to, ka šī ir sekla jūra, bet vēlāk šīs izmaiņas saistīja sezonālo augāju. Taču 1960 un 1970 gados starpplanētu zondes Mariner un Viking ļāva zinātniekiem secināt, ka ka šo izmaiņu cēlonis ir vēji, kas sapūta šajā apvidū putekļus un smiltis. Šajā apvidū ir daudz vēju sanestu nogulumu ar gaišu oreolu vai joslām, kuras veido krāteru radītais aizvējš. Šīs joslas būtībā ir putekļu sanesumi, kas radušies krāteru paaugstinātajām malām aizturot vēju, neļaujot tam aizpūst putekļus, kas atrodas aiz šīm krāteru malām (veidojot "vēju ēnas").
Melnā atraitne (filma)
"Melnā atraitne" ir 2021. gada ASV supervaroņu filma, kuras pamatā ir Marvel Comics tāda paša nosaukuma varone. Filmu veidojusi kinostudija Marvel Studios, bet izplata Walt Disney Studios Motion Pictures. Šī ir Marvel Cinematic Universe (MCU) 24. filma un ceturtās fāzes pirmā filma. Filmas režisore ir Keita Šortlenda, scenārija autors Ēriks Pīrsons. Galveno lomu atveido Skārleta Johansone (Nataša Romanova / Melnā atraitne), pārējās lomas atveido Florensa Pjū, Deivids Harbors, Olga Kuriļenko, Viljams Hērts, Rejs Vinstons un Reičela Vaisa. Filmas darbība norisinās tūlīt pēc filmas "Kapteinis Amerika: Pilsoņu karš" (2016) notikumiem.
Filmas izstrāde sākās 2004. gada aprīlī studijā Lionsgate, kur kā režisors un scenārists tika izvēlēts Deivids Heiters. Projekts netika attīstīts līdz 2006. gada jūnijam, kad tiesības uz šo tēlu tika nodotas Marvel Studios. Johansone tika izvēlēta Melnās atraitnes lomai vairākās MCU filmās, sākot ar filmu "Dzelzs vīrs 2" (2010), un Marvel sāka apspriest ideju par atsevišķu varones filmu. Darbs pie filmas izstrādes sākās 2017. gada beigās, un 2018. gadā kā režisore tika nolīgta Keita Šortlenda. Pirms Pīrsona iesaistīšanas filmas scenārija veidošanā pie tā strādāja Žaka Šafere un Neds Bensons. Filmēšana norisinājās no 2019. gada maija līdz oktobrim Norvēģijā, Budapeštā, Marokā, Pinewood Studios Anglijā un Atlantā, kā arī Meikonā un Romā Džordžijas štatā.
Filmas "Melnā atraitne" pirmizrāde notika dažādos pasākumos visā pasaulē, bet 9. jūlijā ASV filmu vienlaicīgi sāka demonstrēt kinoteātros un straumēšanas servisā Disney+. Filmas pirmizrāde COVID-19 pandēmijas ietekmē tika atlikta trīs reizes no sākotnēji plānotā 2020. gada maija. "Melnā atraitne" pēc izlaišanas pārspēja vairākus pandēmijas kases rekordus, un visā pasaulē tā ir nopelnījusi vairāk nekā 379 miljonus ASV dolāru. 2021. gada jūlijā, Johansone uzsāka tiesāšanos ar Disney studiju par filmas vienlaicīgu pirmizrādi kino un straumēšanas platformā, tomēr pēc diviem mēnešiem puses atrada kompromisu.
Inocents XIII
Inocents XIII (la, dzimis, miris ), īstajā vārdā Mikelandželo dei Konti, bija Romas pāvests no līdz nāvei. Viņš ir pēdējais pāvests, kas pieņēma sev vārdu Inocents.
Konti sākotnēji bija pāvesta vēstnieks Šveicē un Portugālē. 1706. gadā pāvests Klements XI viņu iecēla par kardinālu, bet 1709. gadā par Osimo bīskapu. viņš tik ievēlēts par Romas pāvestu, un pieņēma vārdu Inocents XIII. Viņš atzina Džeimsu Frānsisu Eduardu Stjuartu par Lielbritānijas un Īrijas karali, un līdz ar to cerēja šajā valstī atjaunot katoļticību.
Kultūras mantojums
Kultūras mantojums ir uzkrātu māksliniecisku, arhitektonisku, muzikālu, literāru un zinātnisku resursu kopums, kas saņemti mantojumā no pagātnes. Tie neatkarīgi no piederības, indivīdu un sabiedrības uztverē tiek uzskatīti par pārliecības, vērtību, tradīciju un zināšanu atspoguļotājiem, kā arī ietver vidi, kas izveidojusies cilvēku un vietu mijiedarbībā. Kultūras mantojums ir cilvēka garīgās darbības liecība materiālā vai nemateriālā formā, kas sevī ietver mākslinieku, mūziķu, arhitektu, rakstnieku un zinātnieku darbus, kā arī anonīmu mākslinieku darbus, cilvēces gara izpausmi un vērtību sistēmu. Kultūras pieminekļi tiek iedalīti arheoloģijas, pilsētbūvniecības, arhitektūras pieminekļos, mākslas pieminekļos un vēsturisko notikumu vietās.
Eiropas praksē kultūras mantojums ietver nekustamo un kustamo kultūras pieminekļu aizsardzību, ar tiem saistīto liecību apzināšanu, pētniecību, uzskaiti, saglabāšanu, izmantošanu un iesaistīšanu mūsdienu dzīves apritē. Kultūras mantojums šajā programmā sastāv no arhitektūras mantojuma, arheoloģijas mantojuma, monumentālās, sakrālās un lietišķās mākslas mantojuma, industriālā mantojuma un zemūdens mantojuma.
Latvijas aizsargājamo kultūras pieminekļu saraksts ir publicēts laikrakstā "Latvijas Vēstnesis".
Trusītis Pēterītis
"Trusītis Pēterītis" (en) ir 2018. gada ASV, Apvienotās Karalistes un Austrālijas kopražojuma animācijas spēlfilma. Filmas režisors un scenārija autori ir Vills Glaks. Galvenos tēlus ierunājuši Rouza Bairna, Dounals Glīsons, Sems Nīls, Deizija Ridlija, Elizabete Debiki, Margota Robija un Džeimss Kordens. Filmas pirmizrāde notika Losandželosā. 2021. gadā filmai izdeva turpinājumu "Trusītis Pēterītis 2: Mazais bēglis".
Tila
Tila (gr) ir Grieķijai piederoša sala Egejas jūrā, pēc platības tā ir devītā lielākā Dodekanesas sala. Tās pārvaldes centrs ir Megalohorja, bet lielākā apdzīvotā vieta un osta — Livadija.
Dagnis Iļjins
Dagnis Iļjins (dzimis ) ir latviešu kanoe airētājs.
2012. gada Eiropas U-23 čempionātā izcīnījis sudraba medaļu 500 m distancē, nākamajā gadā izcīnījis sudraba medaļu Pasaules U-23 čempionātā 1000 m distancē. Pieaugušo sacensībās izcīnījis 5. vietu 1000 m distancē 2013. gada Eiropas čempionātā. Vairākas reizes kļuvis par Latvijas čempionu.
Kvalificējās startam, kur izcīnīja 12. vietu 1000 m distancē, bet 200 m distancē finālu nesasniedza.
Soccer City
Soccer City ir futbola stadions Johannesburgā, Dienvidāfrikā. Stadions tika atklāts 1989. gadā. Te savas mājas spēles aizvada Premier Soccer League klubs Kaizer Chiefs F.C. un Dienvidāfrikas futbola izlase. Stadionā ir 94 736 vietas (lielākais stadions Āfrikā). Būvēts 1980. gados. Soccer City ir noticis 2010. gada FIFA Pasaules kauss futbolā, tai skaitā fināls, kurā Spānija uzvarēja Nīderlandi. Tāpat šeit norisinājās 1996. gada Āfrikas Nāciju kausa spēles (arī fināls). Stadiona laukums ir 105×68 m liels.
Mozers
Mozers var būt:
Gada režisors (Spēlmaņu nakts)
Gada režisors ir viena no nominācijām Spēlmaņu nakts ceremonijā. To pasniedz gada labākajam režisoram Latvijā. Visvairāk reizes (piecas) balvu ir ieguvis Alvis Hermanis. Balva līdz šim ir pasniegta visās Spēlmaņu nakts ceremonijās.
Runtorta
Runtorta ir ciems Isnaudas pagastā, Ludzas novadā. Atrodas 268 km attālumā no Rīgas.
Ciema apkārtnē atrodas Runtortas ezers un Ludzas AVP heliports.
Nefrons
Nefrons ir nieres funkcionālā vienība. Nefrons sastāv no nepārtrauktas caurulītes, kura sastāv no augsti specializētām heterogēnām šūnām ar dažādām funkcijām.
Cilvēka nefroni
Katrā cilvēka nierē atrodas 800000—1300000 nefronu. Kopējais nefronu garums ir apmēram 110 km. Lielākā nefronu daļa (85 %) lokalizēta nieru garozas vielā — garozas nefroni, mazākā daļa (15 %) atrodas uz robežas starp garozu un nieres serdi, tā saucamajā jukstamedulārajā zonā — jukstamedulārie nefroni.
Starp nefroniem ir nozīmīgas struktūras un funkcionālās atšķirības. Garozas nefroniem Henles cilpas ir īsākas. Cilpa nobeidzas robežā starp ārējo un iekšējo nieres serdes zonu, bet jukstamedulāro nefronu Henles cilpas aiziet dziļi serdes iekšējā slānī.
Hieronims Emiliani
Hieronims Emiliani ( arī Jerome Aemilian, Hiëronymus Emiliani), dzimis, miris ) gadā, bija itāļu izcelsmes samaksu mūku ordeņa dibinātājs, saukts par „bāreņu tēvu”.